Piromanija
Piromanija (sen. gr. πῦρ = ugnis + sen. gr. μανία = aistra, potraukis, beprotybė) – psichikos sutrikimas, pasireiškiantis nenugalimu potraukiu padeginėti; neretai tokiems asmenims gaisras suteikia pasigėrėjimą, nusiraminimą. Piromanija gali pasireikšti sergant depresine psichoze, šizofrenija ar kitomis psichikos ligomis. Padegimus dažniausiai atlieka jauno amžiaus vyrai, kuriems anksčiau nustatytas nepsichozinis psichikos sutrikimas.